
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 21
din 30 ianuarie 2014
privind stabilirea tarifelor de bază lunare pe mp. pentru spaţiile cu altă

destinaţie decât locuinţe şi terenurile aferente acestora, care aparţin

domeniului public şi privat al municipiului
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 502/13.01.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 117/29.11.2012, prin care s-au stabilit la nivelul anului 2013 tarifele de bază lunare pentru spaţiile cu altă destinaţie decât locuinţă şi terenurile aferente acestora care aparţin domeniului public şi privat al municipiului;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 501/13.04.2014, prin care se propune actualizarea cu indicele de inflaţie a tarifelor de bază lunare pe mp. pentru spaţiile cu altă destinaţie decât locuinţă şi terenurile aferente acestora, care aparţin domeniului public şi privat al municipiului, aprobate prin Hotărârea Consiliului Local Sighişoara nr. 117/29.11.2012, în acest sens, fiind îndeplinite prevederile legale;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „b” şi „c”, (4) lit. „c”, (5) lit. ,,a’’ şi „b” şi (9), art. 45 (3), art. 115 (1) lit. ,,b’’ şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,
H O T Ă R Ă Ş T E:

 Art. 1. Pentru anul 2014 pentru spaţiile cu altă destinaţie decât locuinţă şi terenurile aferente acestora, ce aparţin domeniului public şi privat al municipiului, tarifele de bază lunare pe mp. sunt cele stabilite în anexa nr. 1, care face parte integrantă din prezenta hotărâre.

Art. 2. Tarifele de la activitatea de bază se aplică şi pentru spaţiile care deservesc activităţi ca de exemplu: depozitele de marfă, subsolurile şi pivniţele amenajate special pentru depozite, grupurile sanitare, dependinţele, holurile, debaralele şi alte asemenea spaţii, cu altă destinaţie decât locuinţă.

Art. 3. (1) Schimbarea profilului de activitate, subînchirierea sau modificarea structurii construite a spaţiilor închiriate, se poate face numai cu acordul proprietarului şi respectării legislaţiei în vigoare. 

(2) Chiria urmează a se modifica în funcţie de schimbările intervenite.

Art. 4. Spaţiile în care îşi desfăşoară activitatea persoanele cu handicap, invalizii de război, veteranii de război, văduvele de război, care beneficiază de pensie de urmaş, luptătorii în Revoluţia din Decembrie 1989, deţinuţii politici şi asociaţiile cu scop caritabil sau de apărare a drepturilor omului, vor beneficia de o reducere de 50% din cuantumul chiriei.

Art. 5. Chiria se recalculează semestrial, în funcţie de creşterea indicelui de inflaţie. 
Art. 6. Cu ducerea la indeplinire a prevederilor prezentei hotărâri se încredinteaza Primarul municipiului, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv, S.C. Apă Termic Transport S.A. prin d-l ing. Oprea Mircea Ţonu, Director şi S.C. Ecoserv Sig S.R.L. prin d-l Maior Gheorghe, Director.
Art. 7. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;

 1 ex. Direcţia Economică;

 1 ex. Direcţia Administrarea Patrimoniului;

 1 ex. S.C. Apă Termic Transport S.A.;

 1 ex. S.C. Ecoserv Sig S.R.L.

10 ex. 

A.F./G.V.

